(1) Se elimină dacă nu se aplică. (2) Se lasă necompletat dacă nu se aplică. (3) Dacă partea A sau partea B a certificatului zootehnic este păstrată necompletată sau este retrasă din certificatul zootehnic și se anexează o copie a certificatului zootehnic eliberat pentru femela (femelele) donatoare de reproducție de rasă pură sau pentru masculul (masculii) donator(i) de reproducție de rasă pură, sau pentru materialul seminal al acestora, trebuie să se furnizeze o trimitere (numărul certificatului) la respectivul certificat zootehnic al femelei (femelelor) donatoare de reproducție de rasă pură sau al masculului (masculilor) de reproducție de rasă pură, sau al materialului seminal al masculului (masculilor) de reproducție de rasă pură respectiv(i). (4) Partea A sau B a certificatului zootehnic poate rămâne necompletată sau poate fi retrasă din certificatul zootehnic în conformitate cu instrucțiunile de la nota de subsol 16. (5) În cazul animalelor de reproducție de rasă pură din specia ecvină, se lasă spațiu liber dacă numărul din registrul genealogic este egal cu numărul individual de identificare. (6) Se adaugă numărul individual de identificare, dacă este diferit de numărul din registrul genealogic. În cazul animalelor de reproducție de rasă pură din specia ecvină, se indică numărul individual de identificare în conformitate cu anexa II partea 1 capitolul I punctul 3 din Regulamentul (UE) 2016/1012, denumit „cod unic” la articolul 114 alineatul (1) litera (a) din Regulamentul (UE) 2016/429. În cazul în care numărul individual de identificare fie nu este disponibil, fie este diferit de numărul sub care este înscris animalul în registrul genealogic, se introduce numărul din registrul genealogic. (7) Pentru animalele din speciile bovină, ovină, caprină și ecvină, identificare individuală în conformitate cu legislația Uniunii în domeniul sănătății animalelor privind identificarea și înregistrarea animalelor. Pentru animalele din specia porcină, identificare individuală în conformitate cu normele stabilite în programul de ameliorare aprobat în conformitate cu articolul 8 alineatul (3) și, după caz, cu articolul 12 din Regulamentul (UE) 2016/1012, și număr de identificare în conformitate cu legislația Uniunii în domeniul sănătății animalelor privind identificarea și înregistrarea animalelor. (8) Numai pentru animalele din specia porcină: Numărul de identificare în conformitate cu legislația Uniunii în domeniul sănătății animale privind identificarea și înregistrarea animalelor din specia porcină. (9) Se solicită în conformitate cu articolul 22 alineatul (1) din Regulamentul (UE) 2016/1012 în cazul animalelor de reproducție de rasă pură din speciile bovină, ovină, caprină și ecvină utilizate pentru colectarea de material seminal pentru inseminare artificială. Se poate solicita de către societățile de ameliorare în conformitate cu articolul 22 alineatul (2) din Regulamentul (UE) 2016/1012 în cazul animalelor de reproducție de rasă pură din specia porcină utilizate pentru colectarea de material seminal pentru inseminare artificială ori în cazul animalelor de reproducție de rasă pură din speciile bovină, ovină, caprină, porcină și ecvină utilizate pentru colectarea de ovule și embrioni. (10) Dacă este necesar, se anexează foi suplimentare. (11) Pentru animalele din speciile ovină și caprină ținute în condiții de creștere extensivă, în loc de data nașterii, se poate furniza anul nașterii (aaaa) și data identificării (zz.ll.aaaa sau ISO 8601). (12) Se introduce, după caz, „secțiunea principală” sau „secțiunea suplimentară”. Se pot furniza informații cu privire la alte generații. (13) În cazul în care rezultatele testării performanțelor sau ale evaluării genetice pot fi accesate pe un site internet, se poate face de asemenea trimitere directă la site-ul internet respectiv. (14) Obligatoriu doar dacă partea A sau B a certificatului zootehnic este eliberată de societatea de ameliorare sau de o autoritate competentă menționată la articolul 30 alineatul (2) litera (b) din Regulamentul (UE) 2016/1012 și dacă părțile C și D din certificatul zootehnic sunt eliberate de o echipă de colectare sau de producere a embrionilor autorizată în conformitate cu articolul 31 alineatul (1) din regulamentul respectiv. (15) Persoana respectivă trebuie să fie un reprezentant al societății de ameliorare sau al unei autorități competente menționate la articolul 30 alineatul (2) litera (b) din Regulamentul (UE) 2016/1012, care este autorizat să semneze certificatul zootehnic. (16) Dacă doar partea C și, după caz, partea D a certificatului zootehnic este eliberată de o echipă de colectare sau de producere a embrionilor autorizată în conformitate cu articolul 31 alineatul (1) din Regulamentul (UE) 2016/1012, și partea (părțile) A și/sau B a (ale) certificatului zootehnic rămâne (rămân) necompletată (necompletate) sau este (sunt) retrasă (retrase) din certificatul zootehnic, punctele 1 și 2 din partea C trebuie completate și copii ale certificatului zootehnic trebuie atașate după cum urmează: (17) Opțional. (18) În cazul în care există mai mulți embrioni într-o paietă sau într-un alt ambalaj, trebuie să existe o indicație clară a numărului de embrioni. (19) O paietă sau un alt ambalaj poate conține embrioni colectați sau produși din ovule colectate de la o singură femelă donatoare de reproducție de rasă pură fertilizată cu material seminal colectat de la mai mult de un mascul donator de reproducție de rasă pură, cu condiția ca informațiile privind toți masculii donatori de reproducție de rasă pură să fie furnizate la punctul 2.4 din partea C. (20) După caz, se pot furniza informații cu privire la embrionii sexați sau la stadiul de dezvoltare a embrionului. (21) Persoana respectivă trebuie să fie un reprezentant al societății de ameliorare, al unei autorități competente menționate la articolul 30 alineatul (2) litera (b) din Regulamentul (UE) 2016/1012 sau al unei echipe de colectare sau de producere a embrionilor autorizate în conformitate cu articolul 31 alineatul (1) din regulamentul respectiv, care este autorizat să semneze certificatul zootehnic. Observații: • Certificatul zootehnic se redactează în cel puțin una dintre limbile oficiale ale statului membru de expediere. • Culoarea semnăturii trebuie să fie diferită de cea a textului tipărit. • Certificatul zootehnic poate fi eliberat în orientare tip portret sau orientare tip vedere. • Notele de subsol și observațiile din acest certificat zootehnic nu pot fi tipărite, cu condiția includerii în titlu a unei trimiteri la o sursă multilingvă de informații direct accesibilă.